Diari Oficial de la Generalitat Valenciana


Sumari del DOGV 5689, del 28-01-2008 (2008/103)

Assumpte civil 000135/2007. Notificació de la sentència a Jesús Miralles Mateo.
-------------------------------------------------------------------------------

### Dades del document

Número de DOGV
:   5689

Data del DOGV
:   28-01-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/103


Data del document
:   19-12-2007

Organisme emissor
:   Jutjat de Primera Instància Número 24 de València

Tipus de document
:   Edicte

Descriptors 

:   * sistema judicial

Assumpte civil 000135/2007. Notificació de la sentència a Jesús Miralles Mateo. [2008/103]  
Assumpte civil 000135/2007  
Part demandant: Trinidad Gurrea Moreno.  
Part demandada: Jesús Miralles Mateo.  
Sobre: ordinaris.  
María Dolores Valle Contreras, secretària del Jutjat de Primera Instància número 24 de València, fa saber que en el judici referit s'ha dictat la resolució que, literalment, és com es diu:  
«Sentència número 000834/2007  
Jutge que la dicta: Ana María Mayor Vaño.  
Lloc: València.  
Data: 18 de desembre de 2007.  
Part demandant: Trinidad Gurrea Moreno.  
Procurador: Silvia Cloquell Martínez.  
Part demandada: Jesús Miralles Mateo.  
Objecte del judici: judici ordinari.  
Antecedents de fet  
Primer. La representació de Trinidad Gurrea Moreno va presentar una demanda que va ser admesa a judici ordinari per a la modificació de la mesura de privació de la pàtria potestat contra a Jesús Miralles Mateo; hi és part el ministeri fiscal.  
Segon. Que el demandat va ser citat a termini a través d'edictes per tenir domicili desconegut, i va ser declarat en rebel·lia, assenyalant-se-li vista el dia 17 de desembre de 2007. Hi van comparéixer la part actora i el ministeri fiscal, els quals van al·legar el que corresponia, i una vegada admesa i practicada la prova van quedar les actuacions vistes per a sentència.  
Fonaments de dret  
Primer. La representació de Trinidad Gurrea Moreno va formular, contra Jesús Miralles Mateo, una demanda de modificació de mesures acordades en virtut de la sentència de 19 de novembre de 2003, al·legant i fonamentant el que va estimar oportú i sol·licitant que se privara totalment Jesús Miralles Mateo de la potestat respecte del seu fill menor Cristian Miralles Gurrea, així com l'extinció del règim de visites establit. Una vegada citat a termini el demandat, no va comparéixer en les actuacions, raó per què va ser declarat en rebel·lia mitjançant la provisió d'1 d'octubre de 2007, i es van practicar les proves proposades admeses a les parts en l'acte de la vista, i van quedar les presents actuacions concloses a fi de dictar la present resolució.  
Segon. En vista de la petició instada en les presents actuacions per Trinidad Gurrea Moreno, progenitora del menor Cristian Miralles Gurrea, nascut el 7 de novembre de 2000, pertoca assenyalar que l'article 170 del Codi Civil assenyala que "el pare o la mare podran ser privats totalment o parcialment de la seua potestat per una sentència basada en l'incompliment dels deures que hi són inherents o dictada en causa criminal o matrimonial. Els tribunals podran, en benefici o interés del fill, acordar la recuperació de la pàtria potestat quan haguera cessat la causa que en va motivar la privació."; examinada la prova practicada en les actuacions, atenent la postura processal de rebel·lia que afecta la part demandada, la qual no suposa conformitat amb els fets i fonaments que argüeix la demandant, considere que vista la documental aportada per Trinidad Gurrea Moreno, l'informe pericial de data 10 de desembre de 2007 elaborat per l'equip psicosocial adscrit a este Jutjat, i l'interrogatori de Trinidad Gurrea Moreno, s'acredita la falta absoluta de relació paternofilial i comunicació fixada per la sentència de 19 de novembre de 2003, a causa del desinterés i voluntat d'incompliment per part del progenitor del menor, demandat, el qual, així mateix, incompleix les seues obligacions alimentàries des de que van ser acordades judicialment, la deixadesa i negligència en els deures que afecten la pàtria potestat que competeixen Jesús Miralles Mateo, en relació amb el seu fill menor, que suposen en suma un incompliment greu i reiterat dels deures i funcions paternofilials; el demandat no va justificar cap motiu que poguera, ni tan sols, justificar la falta de les seues obligacions com a progenitor (educació, atenció, alimentació...), i per tot això, estime que la despreocupació i passivitat mostrada per Jesús Miralles Mateo des de fa ja diversos anys, quant al compliment de les obligacions personals i pecuniàries a càrrec seu, i atés que la pàtria potestat no és un títol sense contingut, considere, en benefici i interés del menor, que ha de privar-se Jesús Miralles Mateo de la pàtria potestat que comparteix amb Trinidad Gurrea Moreno respecte del seu fill comú, i se suspén, així mateix, el règim de visites paternofilial vigent, atesa la situació afectiva actual que pateix el menor i, així mateix, el desconeixement de la disposició, actitud i capacitat que per a reiniciar la relació paternofilial poguera tenir Jesús Miralles Mateo, i acreditat el cessament d'esta com a conseqüència de la voluntat del progenitor, sense perjudici de fixar-se un règim de comunicació determinat si així s'acredita que resulta beneficiós per al menor, de conformitat amb el que estableixen els articles 94 i 160 del Codi Civil.  
Tercer. No pertoca fer condemna expressa en costes a cap dels litigants a l'empara de l'article 394 de la Llei d'Enjudiciament Civil, atesa la índole de la matèria litigiosa, així com la naturalesa de les mesures que es debaten en les actuacions.  
Vistos els articles esmentats i tots altres aplicables de forma pertinent i general.  
Dispositiva  
Amb l'estimació de la demanda sobre la privació de la pàtria potestat instada per Trinidad Gurrea Moreno contra Jesús Miralles Mateo, s'han acordat les mesures següents:  
1. Es priva Jesús Miralles Mateo de la pàtria potestat sobre el seu fill menor Cristian Miralles Gurrea.  
2. Se suspén el sistema de visites paternofilial vigent.  
Cada part pagarà les costes produïdes a instància seua i les comunes a mitges.  
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que es presentarà en este Jutjat en el termini de cinc dies hàbils comptadors des de l'endemà de la notificació, limitat a indicar la resolució apel·lada, i on es manifeste la voluntat d'interposar un recurs, amb la indicació dels pronunciaments que impugna (article 457.2 LECn).  
Esta és la meua sentència, que pronuncie, mane i firme».  
Atés que es desconeix l'actual domicili o residència de la part demandada, mitjançant la provisió de 18 de desembre de 2007 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a dur a terme la diligència de notificació.  
València, 19 de desembre de 2007.- La secretària judicial: María Dolores Valle Contreras.